laion/Wikipedia-Exotic huggingface dataset:
וילמינגטון (דלאוור)

וילמינגטון (באנגלית: Wilmington) היא העיר הגדולה ביותר במדינת דלאוור שבארצות הברית ובירת מחוז ניו קאסל. על פי מפקד האוכלוסין של שנת 2012, מתגוררים בעיר 71,292 תושבים. את העיר משמשת תחנת הרכבת וילמינגטון. האזור בו הוקם העיר וילמינגטון יושב בתחילת המאה ה-17 על ידי אינדיאנים משבט הלנאפי. בשנת 1638 רכשה את האזור משלחת שוודית שהובלה על ידי פטר מינואי שהקימה במקום את "פורט כריסטינה" כשמה של כריסטינה, מלכת שוודיה, כחלק מהקמת שוודיה החדשה. בשנת 1655 השתלטו ההולנדים על האזור והחל בשנת 1664 החלה התיישבות בריטית באזור. בשנת 1739 העניק ג'ורג' השני, מלך בריטניה כתב זכויות למקום, ושינה את שמו מ"וילינגטון" ל"וילמינגטון" לכבודו של ראש הממשלה, ספנסר קומפטון. במהלך מלחמת העצמאות של ארצות הברית שהו בווילמינגטון כוחות בריטיים מספטמבר 1777 אל תוך שנת 1778. הקמת חברת דופונט בסמיכות לווילמינגטון תרמה להתפתחות המקום ווילמינגטון הוכרזה כעיר בשנת 1832. ישראל ערד, ישראל גרמניה פולדה, גרמניה שוודיה קאלמר, שוודיה הרפובליקה העממית של סין נינגבו, הרפובליקה העממית של סין הממלכה המאוחדת ווטפורד, הממלכה המאוחדת ניגריה אוזוגבו, ניגריה אתר האינטרנט הרשמי של וילמינגטון (באנגלית) וילמינגטון, באתר אנציקלופדיה בריטניקה (באנגלית) וילמינגטון (דלאוור), דף שער בספרייה הלאומית וילמינגטון, ברשת החברתית פייסבוק ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
חיים שאול הורוביץ

חיים שאול הורוביץ (נכתב בספריו: האראוויטץ; 1 בנובמבר 1858 – 2 באפריל 1921) היה רב, חוקר ומהדיר ספרות חז"ל. חיים שאול הורוביץ נולד בכ"ד בחשוון תרי"ט ליצחק הורוביץ ודרעזא בת הרב אלעזר וייסמן (נכדת הרבנים אלעזר לעוו ובנו בנימין וולף לעוו) בסאנטוב (Abaujszanto) בהונגריה. למד בישיבתו של הרב יוסף דב סולובייצ'יק בוורשה, באוניברסיטאות מינכן וברסלאו (כיום ורוצלב שבפולין), וכן היה תלמידו של ישראל לוי בבית המדרש לרבנים בברסלאו. הוסמך לרבנות בידי הרב שמואל מוהליבר והרב יצחק אלחנן ספקטור. שימש 10 שנים כרב בביליץ שבפולין. נשא לאשה את רוזה בלוך, נכדתו של משה אריה בלוך. בתו הדוויג נישאה למקס גרינוולד (גר'), נשיא מכון לאו בק בניו יורק. החל משנת 1896 הורביץ הורה בבית המדרש בברסלאו וכיהן גם כרב המוסד. מחקריו של הורוביץ התמקדו בשני תחומים. חקר הפילוסופיה הערבית והיהודית בימי הביניים. בתחום זה הוא פרסם מספר ספרים בגרמנית, לרבות מהדורה מדעית של הספר "עולם הקטן" מאת רבי יוסף אבן צדיק. הורוביץ החל בהוצאה לאור של מדרשי ההלכה במהדורות מדעיות, תוך הסתמכות על כתבי יד וציון לחילופי נוסחאות. למהדורות אלו הוא צירף הערות וביאורים. הוא תכנן להוציא לאור את כל מדרשי ההלכה במהדורות מדעיות, אך הספיק להוציא רק את חלקם. הספרים שהוציא לאור בעברית: ספרי דבי רב – ספרי במדבר וספרי זוטא, לייפציג, תרע"ז. מכילתא דרבי ישמעאל, פרנקפורט, תרצ"א (הושלם לאחר פטירתו על ידי ישראל אברהם רבין). בנוסף, כתב ערכים באנציקלופדיה היהודית שהופיעו בשם "S. Horovitz" יונה פרנקל, מדרש ואגדה, כרך 3, האוניברסיטה הפתוחה, 1996, עמ' 968 - 969 חיים שאול האראוויטץ (1859-1921), דף שער בספרייה הלאומית א"א אורבך, ‏זכריה פרנקל, ישראל לוי, שאול הורוביץ, שלושת מורי התלמוד של הסמינר בברסלוי, פורסם ב: Das Breslauer Seminar, (1963), 175-185, באתר Academia.edu חיים שאול הורוביץ, בלקסיקון הספרות העברית החדשה Moshe David Herr. "Horovitz, Saul". Encyclopaedia Judaica (באנגלית). מחיבוריו ברשת ספרי וספרי זוטא במדבר, מהדורת רח"ש הורביץ, באתר היברובוקס ספר עולם הקטן, מהדורת רח"ש הורביץ, ברסלאו, תרס"ג / 1903, באתר היברובוקס מכילתא דרבי ישמעאל, מהדורת רח"ש הורביץ, פרנקפורט, תרצ"א, באתר היברובוקס ראו: מבוא לתורה שבעל-פה, יחידות 1-2 - (עמ' 166), מאת משה וייס, הוצאת האוניברסיטה הפתוחה, 1991 יעקב גולדשטיין, משפחת בעל "שערי תורה", עלי זכרון כה, עמ' כ"ה, באתר אוצר החכמה ראו את תצלום כתבי הסמיכה, באתר פורום אוצר החכמה. S. Horovitz, Jewish Encyclopedia
גולדפינגר (פירושונים)

האם התכוונתם ל... גולדפינגר – השלישי בסדרת סרטי ג'יימס בונד גולדפינגר (ספר) – ספר הריגול השביעי בסדרת ספרי ג'יימס בונד אישים: אהרון גולדפינגר – מפיק ועורך תוכניות טלוויזיה וסרטים ישראלי ארנו גולדפינגר – אדריכל יהודי בריטי ארנון גולדפינגר – במאי ותסריטאי ישראלי
RFI

RFI (ראשי תיבות של Request For Information - בקשה לקבלת מידע) הוא מסמך סטנדרטי בהליך עסקי אשר תכליתו השגת מידע כתוב אודות יכולות של ספקים לביצוע תכולת עבודה או לספק מוצר כלשהו העונה על סט (חלקי או מלא) של הגדרות. על פי רוב המסמך בעל תצורה אשר מאפשרת השוואה בין תגובות של ספקים שונים. מטרתה העיקרית של בקשת RFI היא לאסוף די מידע כדי לבחור את הצעדים הבאים. לכן נדיר ש- RFI יהיה שלב סופי אלא אחריו יעקבו מסמכים נוספים כגון RFP ‏(Request For Proposal)‏, RFT ‏(Request For Tender)‏ ו-RFQ ‏(Request For Quotation). בנוסף לאיסוף בסיס מידע, RFI משמש לשידול מגוון ספקים למוכנות עסקית, לפיתוח אסטרטגיה ולהכנה עבור השלבים הבאים. מכרז קול קורא
מירון (פסל)

מירון (ביוונית: Μύρων) היה פַסָּל יווני, אשר חי במאה ה-5 לפנה"ס. הוא נולד באליותראי אשר בגבול בין בויאוטיה לאטיקה. ייתכן כי היה תלמידו של אגלדס. מירון פיסל בעיקר בברונזה ועל אף שיצר פסלים רבים של אלים וגיבורים מהמיתולוגיה היוונית, התפרסם בעיקר בפסלי ברונזה של אתלטים. פסלי האתלטים של מירון היו הישג מרשים במיוחד בתקופתו ואחת מנקודות הציון החשובות ביותר בהתפתחות הפיסול היווני. מירון הציג בתעוזה אתלטים בפוזות מקוריות אשר לכדו את ההוויה הספורטיבית של יוון העתיקה, דינמיות וקצביות מושלמים, דיוק אנטומי של גוף האדם ורמה אסתטית בלתי רגילה. על פי ספריו של פליניוס הזקן, רומאי אשר כתב בין השאר על מירון, עבודותיו החשובות והידועות ביותר בזמנו היו פסל פרה, פסל האצן לאדאס ופסל זורק הדיסקוס. על שני הפסלים הראשונים כמעט ולא ידוע לנו דבר היום ופסל זורק הדיסקוס התפרסם מאוד בזכות העתקי שיש רומיים שנעשו לו לפני היעלמות פסל הברונזה המקורי. זורק הדיסקוס הועתק בכמה גרסאות כאשר חלקן נאמנות למקור וחלקן אינן מדויקות. העותק שנחשב לטוב ביותר, שהועתק מתוך פסלו המקורי של מירון, הוא פסל שיש רומאי עתיק המוצג היום במוזיאון ברומא. מבקרי אמנותו של מירון מהעת העתיקה גרסו שלמרות הצלחתו האדירה בלכידת תנועה בפסל, לא הצליח מירון להביע מחשבות ורגשות עמוקים כפי שעלה בידם של אמנים ספורים אחרים להביע. מירון התפרסם מאוד בזכות כתבים רבים ששרדו מהעת העתיקה על-אודות כישרונו ופסליו הרבים ולא בזכות פסלים שנשארו עד עצם היום הזה. פפירוס אשר נמצא במצרים בתקופה האחרונה מעיד שמירון פיסל גם פסלים אחדים של האתלט טימאנתס, מנצח התחרויות האולימפיות באמצע המאה ה-5 לפנה"ס. זורק הדיסקוס מירון - מכתש פגיעה שקרוי על שמו מדיה וקבצים בנושא מירון בוויקישיתוף מירון, באתר אנציקלופדיה בריטניקה (באנגלית)
שניאנג J-31

שניאנג J-31 (בסינית: 鹘鹰, באנגלית: Shenyang J-31, מכונה גם "Gyrfalcon" – בז ארקטי) הוא מטוס קרב דו מנועי בגודל בינוני. J-31 הוא מטוס קרב מהדור החמישי בפיתוח שניאנג ‏(Shenyang Aircraft Corporation). הוא היה צפוי להיכנס לשירות מבצעי בשנת 2019. במקצת מאתרי החדשות כונה F-60 או J-21 Snowy Owl ‏(雪鸮). ה J-31 נחשף בתערוכה האווירית הבינלאומית שנערכה בזוהאי ב-11–14 בנובמבר 2014. יש אנליסטים הסבורים שפיתוח חמקן מסוג כזה מצית במידה מסוימת את מרוץ החימוש באסיה וייתכן שמדינות שכנות לסין, ייטו לרכוש מטוסי F-35 כתגובה לפיתוח. המטוס הוצג במודל קטן (1/4 מהאמיתי) בתערוכה בינלאומית לאוויוניקה וחלל בסין (China International Aviation & Aerospace Exhibition) במהלך 2012, מהלך אשר מצביע על כוונות לכאורה לשווק אותו לייצוא. מדיה וקבצים בנושא שניאנג J-31 בוויקישיתוף סין עורכת ניסוי בחמקן במהלך ביקור אובמה, FoxNews, נובמבר 2014 ניצן סדן, התאום הסיני של ה-F35: מלחמת סחר מעופפת וקומדיה של טעויות יקרות, באתר כלכליסט, 17 במאי 2019 סין תחשוף את ה-J-31 בתערוכה האווירית, באתר DefenseNews, ‏2014 ערך זה הוא קצרמר בנושא סין ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
קומפטון

קומפטון (באנגלית: Compton) הוא שם משפחה שהוענק גם למספר יישובים. האם התכוונתם ל... אישים ארתור קומפטון – פיזיקאי אמריקאי, חתן פרס נובל לפיזיקה לשנת 1927, על גילוי האפקט הקרוי על שמו אפקט קומפטון – תופעה פיזיקלית בה קרני X וקרני גמא מתפזרות מחומר תוך כדי שאורך הגל שלהן גדל אורך גל קומפטון – תכונה קוונטית של חלקיק דניס קומפטון – כדורגלן אנגלי. אחיו של לזלי קומפטון לזלי קומפטון – כדורגלן ושחקן קריקט אנגלי. אחיו של דניס קומפטון ספנסר קומפטון – רוזן וילמינגטון הראשון - מדינאי בריטי במאה ה-18 יישובים קומפטון (קליפורניה) – עיר בקליפורניה, נוסדה על ידי גריפית' דיקנסון קומפטון איסטסייד קומפטון – שכונה גדולה בעיר קומפטון שבצפון ערי המעבר בדרום-מזרח לוס אנג'לס אירועים היסטוריים מהומות קפיטריית קומפטון להקות אפקט קומפטון (להקה) – להקת רוק ישראלי אלטרנטיבי
צוללת רטובה

צוללת רטובה (באנגלית: Wet Sub) היא כלי רכב תת-מימי אשר אינו מספק סביבה יבשה עבור המאיישים אותו. בדרך כלל צוללנים בחליפות צלילה ירכבו עליו (בדומה לרכיבה על אופנוע או מזחלת) או שישהו בתוכו בחלל סגור המאפשר תצורה בעלת גרר נמוך. הכלי יכול לשמש כמערכת להנחת מיקוש ימי כגון הצמדת מוקשי עלוקה לספינות. בנוסף כלי כזה יכול לשמש לאיסוף מודיעין, כאשר תנועה תת-מימית מאפשרת יכולות מוגברות לחמקנות והסוואה. יש פיתוחים המותאמים להאזנות לכבלי תקשורת תת-ימיים. ישנם כלים היברידים כאלו המסוגלים לנוע גם על פני המים כמעין סירת מנוע בעת הצורך בנוסף ליכולות התת-מימיות. דוגמה לכלי כזה היא MRCC ‏(Multi-Role Combatant Craft) בייצור STIDD Systems האמריקאית. טורפדו מאויש חזיר (כלי ימי) מדיה וקבצים בנושא צוללת רטובה בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אנה דה מנדוסה, נסיכת אבולי

אנה דה מנדוסה ודה לה סרדה, נסיכת אבולי, דוכסית פסטרנה ורוזנת מליטו (באנגלית: Ana de Mendoza y de la Cerda;‏ 29 ביוני 1540, סיפואנטס, גוודלחרה - 2 בפברואר 1592, פסטרנה) הייתה אריסטוקרטית ספרדיה. אנה דה מנדוסה הייתה צאצאית למשפחת מנדוסה, אחת מהמשפחות המשפיעות ביותר בספרד באותה תקופה. היא הייתה הילדה היחידה מנישואי דייגו הורטאדו דה מנדוסה ודה לה סרדה, משנה למלך אראגון, ומריה קטלינה דה סילבה וטולדו. אנה נישאה בגיל שתים עשרה (בשנת 1552) לרוי גומס דה סילבה, לפי המלצת הנסיך פליפה, שהפך בהמשך למלך פליפה השני. אישה היה נסיך אבולי (עיר במחוז נאפולי באיטליה) ושר אצל המלך. ההתחייבויות המדיניות של רוי גומס גרמו לכך שהוא שהה באנגליה במהלך חמש שנות נישואיהם הראשונות, כך שהזוג נמצא בקרבה פיזית רק במשך שלושה חודשים. אנה דה לה מנדוסה הייתה אחת מהנשים המוכשרות בתקופתה. על אף שאיבדה עין אחת, היא נחשבה לאחת מהנשים היפות ביותר בחצר המלכות הספרדי. בין התאוריות המוצעות לגבי אובדן עינה הימנית, התאוריה הכי נתמכת היא שהנסיכה נפצעה עוד בימי ילדותה מקצה של חרב כסף שהחזיק אחד מאנשי החצר, או באימון סיף. מידע זה אינו ודאי וייתכן שהייתה שתומת עין או פוזלת. על כל פנים, פגם זה לא הסיר ממעמדה המלכותי, והיא השפיעה רבות בחצר המלכות הספרדי. לאחר מותו הפתאומי של רוי גומס דה סילבה בשנת 1573, אנה נדרשה לנהל לבדה את ירושתם הגדולה והדבר גרם לבעיות רבות בסוף חייה., אם כי ילדיהם זכו למעמד גבוה. בשל מעמדה הרם, אנה דה לה מנדוסה ניהלה יחסים קרובים עם המלך פליפה השני, דבר שהוביל רבים לשער כי הייתה מאהבתו. לעומת שמועה זו, קרוב לוודאי שאנה אכן ניהלה מערכת יחסים עם מזכירו, אנטוניו פרס, לאחר שהתאלמנה בשנת 1573. מערכת יחסים זו נתגלתה בידי חואן דה אסקובדו, מזכירו של המלך חואן דה אוסטריה (בנו החוקי של קרל הראשון). אנטוניו פרס, שחשש מחשיפת הקשר, התלונן בפני המלך פליפה השני על מזימה פוליטית של חואן דה אסקובדו כאשר הדבר נודע לו. בהמשך נרצח חואן דה אסקובדו, והציבור האשים את אנטוניו פרס ברצח. כעבור שנה העביר המלך את אנטוניו פרס למאסר. בשנת 1579 נאסרה גם אנה דה לה מנדוסה, נסיכת אבולי, בידי פליפה השני. בתחילה נכלאה במגדל פינטו, ולאחר מכן הועברה למצודת סנטוקאז. המשמורת על ילדיה וניהול רכושה הועברו בשנת 1581 לארמון דוקאל אשר בפסטרנה. אנה נפטרה בעיר פסטרנה בשנת 1592. מדיה וקבצים בנושא אנה דה מנדוסה, נסיכת אבולי בוויקישיתוף
לובצקי

לוֹבְצְקִי ולוּבֶּצְקִי הם שמות משפחה. האם התכוונתם ל... אריק לובצקי – במאי, מפיק ותסריטאי ישראלי. אחיו של דידי לובצקי. דידי לובצקי – במאי ומפיק ישראלי. אחיו של אריק לובצקי. יצחק אייזיק לובצקי – מספר, מבקר, פובליציסט ומוזיקולוג עברי. מרדכי לובצקי – כדורגלן עבר ישראלי משה לובצקי – שחמטאי יהודי אוקראיני-פולני עמנואל לובצקי – מורגנשטרן - צלם קולנוע יהודי-מקסיקני בעל סגנון ייחודי ומוערך צבי לובצקי – כדורסלן הפועל תל אביב ונבחרת ישראל, ממייסדי IBI השקעות ויו"ר ועדת לובצקי להקצאת משאבים בספורט הישראלי לובוצקי
לובוצקי

לובוצקי הוא שם משפחה יהודי ממקור אירופי, שמשמעותו ככל הנראה בן העיר לובק בפרוסיה. האם התכוונתם ל... איסר לובוצקי – חבר בית"ר, מפעילי המחתרת של גטו וילנה, פרטיזן, לוחם ומפקד באצ"ל, עורך דין והיועץ המשפטי הראשון של הליכוד בנימין אליאב (לובוצקי) - עיתונאי וחוקר, עורך ודיפלומט ישראלי אלכסנדר לובוצקי – פרופסור למתמטיקה, חתן פרס ישראל ופוליטיקאי ישראלי עשהאל לובוצקי – רופא וסופר ישראלי לובצקי
אנרכיזם אינדיבידואליסטי

אנרכיזם אינדיבידואליסטי הוא אחד מהזרמים הוותיקים באנרכיזם. האנרכיזם האינדיבידואליסטי מתנגד לקולקטיביזם ומדגיש את חשיבות האוטונומיה של היחיד ואת חירותו. הוגי הרעיון הראשונים כוללים את פייר-ג'וזף פרודון, ויליאם גודווין ומקס סטירנר האירופאים. האנרכיזם האינדיבידואליסטי מחזיק בעמדה ייחודית בהיותו גם שוויוני וגם אנטי-קולקטיביסטי. על פיו, במקום להפוך משאבים כלכליים לקולקטיביים ובכך להפוך את האנשים לתלויים בקולקטיב, יש להעצים את העניים ואת מעמד העובדים על ידי הפיכתם לבעלי רכוש, והפיכת הבעלות הרכוש לדבר נפוץ מספיק כך שכולם יוכלו להשתתף בכלכלת השוק מבלי להיות כפופים לאדם אחר. המטרה הסופית היא כלכלה בה לפרטים יש עצמאות מוחלטת, בה הם עובדים עם משאבים בבעלותם, באופן פרטי או באיגודים על בסיס התנדבות, בהם כוח כלכלי ופוליטי מבוזר בצורה שוויונית כך שלאף אחד אין סמכות על האחר. האנרכיזם האינדיבידואליסטי תומך בקיומו של רכוש פרטי (בעלות אישית על התוצר המלא של העבודה), כמו גם בשוק תחרותי בו רכוש ועבודה ניתנים לקנייה ולמכירה (ובכך מתנגד לקומוניזם). כמו כן, הוא מאמץ את תאוריית הערך של העבודה, וכתוצאה מכך, מתייחס לרווח (ולכן גם לקפיטליזם כשיטה המאפשרת רווח) כאלמנט של ניצול. במקום הקפיטליזם והקומוניזם, הוא מציע את המוטואליזם כשיטה הכלכלית הראויה. בהתאם לכך, הוא אינו שולל את קיומה של מערכת תגמולים, בין אם תגמולים פורמליים (כגון משכורת) או בלתי פורמליים (תחושת סיפוק, הכרה חברתית, וכו'). אוהדי האנרכיזם אינדיבידואליסטי טוענים כי ניגודי אינטרסים נובעים אך ורק מפגיעה במצבם הטבעי של בני האדם, על ידי מערכות סמכות. האנרכיסטים האינדיבידואליסטים המסורתיים אינם מתנגדים לבעלות פרטית על ההון, אך עם זאת רובם מתנגדים לבעלות על אדמה שלא בשימוש. זאת מכיוון שאדמה אינה תוצר של עבודה ולכן לא ניתן לקנות או למכור אותה. למרות זאת, היחיד רשאי להחזיק באדמה על ידי כיבושה או שימוש בה ועליו להמשיך להשתמש בה על מנת שתישאר בבעלותו. אדמה שלא בשימוש אינה נחשבת כרכוש משותף של הקהילה, אלא פשוט אינה בבעלות אף אחד ולכן לא נדרשת קבלת רשות מהקהילה על מנת להשתמש בה לצרכים פרטיים. עקב כל אלו, האנרכיזם האינדיבידואליסטי מנוגד לזרמים קולקטיביסטיים של האנרכיזם (אנרכו-קומוניזם ואנרכו-סינדיקליזם). למרות שחלק מהאנרכיסטים האינדיבידואליסטים עסקו בעניינים מעשיים, האנרכיזם האינדיבידואליסטי נחשב לרוב כ"אנרכיזם פילוסופי" מכיוון שהוא מתמקד בעיקר בטיעונים פילוסופיים על מנת לגרום לשינוי. לעיתים הוא נראה כצורה של ליברליזם ולכן היו שקראו לו "אנרכיזם ליברלי". בהתמקדותם על אוטונומיה, ולא על שוויון מוחלט, האנרכיסטים האינדיבידואליסטים ניסו לקדם נושאים כמו גישה שוויונית יותר לאדמות, הקלות במגבלות על פטנטים וזכויות יוצרים, ושבירת המונופול של הממשלה על ההון, על מנת לקדם את העניים בחברה. האתגר בשבילם היה המצאת מערכת של זכויות הפרט שתהיה בעלת האיזון האופטימלי של שוויון וקניין פרטי על מנת להעצים את הפועלים ולגרום להם להיות אחראים על עתידם וגורלם. אתגר זה גרם למחלוקות רבות בין האנרכיסטים האינדיבידואליסטים השונים. אברהם יסעור (עורך), אנרכיזם - אנתולוגיה, הוצאת רסלינג, 2004. מקס שטירנר בנג'מין טאקר ליסנדר ספונר אמיל ארמאנד איין ריינר ז'ורז' פלנטה אלברט ליברטאד אלכסנדרה דויד נאל
קמינר

קמינר הוא שם משפחה אשכנזי. האם התכוונתם ל... אולגה קמינר (גר') – סופרת גרמנית ממוצא רוסי. אשתו של ולדימיר קמינר אמיר קמינר – עיתונאי ומבקר קולנוע ומסעדות ישראלי ולדימיר קמינר (אנ') – סופר, בעל טור ותקליטן, גרמני יליד רוסיה ממוצא יהודי. בעלה של אולגה קמינר ונדי קמינר (אנ') – פעילת זכויות אדם ופמיניסטית אמריקאית יהודה לייב קמינר – יהודי-פולני, חותנו של האדמו"ר רבי יהודה אריה ליב אלתר מגור יצחק קמינר – משורר עברי יהודי רוסי מיכלי קרטש קמינר – שם משפחתו המקורי של מייקל קורטיז מתן קמינר, ממורשעי משפט הסרבנים (ישראל, 2003) עדו קמינר – פיזיקאי ומהנדס חשמל, פרופסור חבר בטכניון תאיר קמינר – סרבנית מצפון ישראלית
שלומברגר

שלומברגר (באנגלית: Schlumberger Ltd.‏ NYSE:SLB) היא החברה הגדולה בעולם לשירותי שדות נפט. לחברה מעל 125,000 עובדים במעל 85 ארצות שונות. משרדים ראשיים נמצאים בארבע ערים מרכזיות: יוסטון, פריז, לונדון והאג. החברה נוסדה בשנת 1926 על ידי האחים שלומברגר, קונרד (1878-1936) ומרסל (1884-1953). מדיה וקבצים בנושא שלומברגר בוויקישיתוף אתר האינטרנט הרשמי של שלומברגר (באנגלית) שלומברגר, ברשת החברתית אינסטגרם שלומברגר, סרטונים בערוץ היוטיוב הפרופיל של שלומברגר באתר Google Finance ערך זה הוא קצרמר בנושא חברות ובנושא נפט וגז. אתם מוזמנים לתרום לוויקיפדיה ולהרחיב אותו.
זוהר עובד

זוהר עובד (נולד בטבריה ב-1957) הוא קבלן ומלונאי, ראש עיריית טבריה בין השנים 2003-2013. נולד וגדל בטבריה. בין השנים 2003 - 2013 כיהן כראש עיריית טבריה. בשנת 2011 קיבל עובד, בהיותו ראש עיריית טבריה, את פרס החינוך הארצי. עובד הוא הבעלים של "מלון אירופה 1917" בטבריה. המלון נמצא ברשות משפחתו משנת 1931. בעשור השני של המאה ה-21 מחלק עובד את זמנו בין טבריה ליפו ועוסק גם בציור. באוגוסט 2013 הציג את ציוריו בתערוכת יחיד בתיאטרון הבימה. בחודש אפריל 2007 נעצר על ידי היחידה הארצית לחקירות הונאה עקב התנהלותו במערכת הבחירות שהתקיימה בשנת 2003. בשנת 2010 הוחלט להגיש נגדו כתב אישום על שוחד בחירות, רישום כוזב במסמכי תאגיד ועבירה על חוק מימון בחירות. לאחר שימוע שנערך בפרקליטות, הוחלט להוריד את סעיף השוחד. כתב האישום הוגש בחודש אפריל 2010. על פי כתב האישום, תמך זוהר עובד בשלוש סיעות שונות שהתמודדו בבחירות ובתמורה לתמיכה בהן, הן סייעו לו להיבחר לתפקיד ראש העירייה. לאחר הסדר טיעון שבו הודה עובד בעובדות כתב האישום החליט בית המשפט שלא להרשיעו, אך לבחון חיובו בשירות לתועלת הציבור. בחודש יוני 2011 הוגש נגדו כתב אישום נוסף בגין קשירת קשר לביצוע פשע, חדירה למחשב על מנת לבצע עבירה ופגיעה בפרטיות. בחודש יולי 2015 הושג הסדר טיעון בתיק זה: כתב האישום שונה ועובד הורשע בחדירה למחשב שלא כדין והוטל עליו קנס של 60,000 ש"ח. מדיה וקבצים בנושא זוהר עובד בוויקישיתוף טבריה כלת פרס החינוך הארצי לשנת תשע"א אירופה בטבריה חן מענית, ‏ראש עיריית טבריה לשעבר זוהר עובד לא יורשע בפלילים, באתר גלובס, 19 בינואר 2015 פ (נצרת) 12673-04-10 מדינת ישראל נגד זוהר עובד וסיעת "מהפך" - בראשות זוהר עובד פ (נצרת) 45458-06-11 מדינת ישראל נגד זוהר עובד ואבנר שרון אלי אשכנזי‏, ראש העיר טבריה לשעבר הורשע בחדירה למחשבו של מבקר העירייה, באתר וואלה, 15 ביולי 2015
וייט הארט ליין

וייט הארט ליין (באנגלית: White Hart Lane) היה אצטדיון כדורגל של קבוצת טוטנהאם הוטספר. האצטדיון היה ממוקם בשכונת טוטנהאם שברובע הארינגיי בצפון לונדון, בירת אנגליה. הוא הכיל בשנותיו האחרונות 36,284 מקומות ישיבה. בנייתו של האצטדיון החלה בשנת 1898, והוא נחנך ב-4 בספטמבר 1899 במסגרת משחק ידידות בין טוטנהאם הוטספר לנוטס קאונטי לעיני 5,000 צופים, בו ניצחה טוטנהאם בתוצאה 1–4. ב-1923 הורחב האצטדיון לתכולה של 50,000 צופים. במרץ 1938, נרשם שיא הצופים במגרש כש-75,038 צופים חזו בהפסדה של טוטנהאם לסנדרלנד במסגרת גביע ה-FA. בין השנים 1908–1972, וויט הארט ליין היה אחד מהאצטדיונים היחידים שלא היו בו שלטי פרסומות. בשנות ה-80 המוקדמות נבנה היציע המערבי, אולם הפרויקט נוהל באופן גרוע. כתוצאה מכך העבודות הושלמו באיחור ועודף ההוצאות גררו את המועדון למשבר כלכלי. בשנת 2006 נעשו באצטדיון שינויים קלים שהגדילו מעט את תכולתו ל-36,310 מקומות. ב-14 במאי 2017 אירח האצטדיון את משחק הבית האחרון של טוטנהאם, בו גברה הקבוצה בתוצאה 1–2 על מנצ'סטר יונייטד. מספר ימים לאחר מכן החלו עבודות ההריסה של האצטדיון, לטובת בניית אצטדיון חדש הממוקם בשטח שחופף בחלקו את הוייט הארט ליין. האצטדיון החדש מונה 62,062 מקומות ישיבה, וטוטנהאם חנכה אותו בסוף עונת 2018/2019. עד לחניכת האצטדיון החדש, ערכה טוטנהאם את משחקיה הביתיים באצטדיון ומבלי. מערבי: 6,890 מושבים צפוני: 10,086 מושבים מזרחי: 10,691 מושבים דרומי: 8,537 מושבים מדיה וקבצים בנושא וייט הארט ליין בוויקישיתוף היסטוריה של האצטדיון White Hart Lane: Tottenham players past and present say an emotional farewell to stadium,‏ 14 במאי 2017, אתר ה-BBC ערך זה הוא קצרמר בנושא כדורגל אנגלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
טראוב

טראוב או טרויב הוא שם משפחה ממקור גרמני. האם התכוונתם ל... אברהם שמעון טרויב – רב ליטאי, רבה של קיידאן, מחבר "באר אברהם" ומהדיר ספר "הלכות גדולות" בנימין זאב טרויב – רבה של שאולאי, חמיו של הרב אברהם שמעון גאיה טראוב – שחקנית, מדבבת ודוגמנית ישראלית. בתו של עמי טראוב זלמן שמחה טרויב – רב ליטאי, רבה של קיידאן. בנו של הרב אברהם שמעון יוכבד טראוב – זמרת מצו-סופרן עממית ישראלית ירון טראוב – מנצח ישראלי עמי טראוב – שחקן ומדבב ישראלי טראובה
סאפיר תאידר

סאפיר סליתי תאידר (בערבית: سفير سليتي تايدر, בצרפתית: Saphir Sliti Taïder; נולד ב-29 בפברואר 1992) הוא כדורגלן אלג'יראי יליד צרפת המשחק בעמדת הקשר בקבוצת גולף יונייטד. תאידר התחיל את הקריירה שלו במחלקת הנוער של גרנובל, וב-15 במאי 2010 הוא ערך את הופעת הבכורה שלו במשחק ליגה נגד מרסיי. ב-5 ביולי 2010 הוא חתם לשלוש שנים במועדון. בשנת 2011 גרנובל נקלעה לבעיות כלכליות ותאידר נמכר לבולוניה. ב-16 בינואר 2012, הוא ערך את הופעת הבכורה שלו בבולוניה בתיקו 1–1 נגד נאפולי. ב-19 באוגוסט 2013, חתם לארבע וחצי שנים בבולוניה תמורת 5.5 מיליון אירו והשאלתו של דייגו לקסאט לבולוניה. ב-26 באוגוסט 2013 הוא ערך את הופעת הבכורה שלו באינטר בניצחון 0–2 נגד גנואה. ב-6 באוגוסט 2014, הושאל לסאות'המפטון בעקבות עסקת העברתו של דני אוסבלדו שעשה את הדרך ההפוכה. ב-1 בספטמבר 2014 שוחרר מסאות'המפטון לאחר שלא הצליח להשתלב במועדון והושאל לססואולו. ב-14 בספטמבר 2014 ערך את הופעת הבכורה שלו בהפסד 0–7 לאינטר. ב-31 באוגוסט 2015 הושאל לבולוניה לשנתיים. ב-14 בספטמבר 2015 ערך את הופעתו הבכורה בהפסד 0–2 לסמפדוריה. בסיום שתי העונות מימשה בולוניה את אופציית הרכישה וחתם באופן קבוע בקבוצה. ב-19 בינואר 2018 חתם במונטריאול אימפקט מ-MLS. ב-14 באוקטובר 2020, חתם תאידר עם אל-עין מליגת העל הסעודית. בצעירותו, תאידר שיחק בכל הנבחרות הצעירות של צרפת, אך בשנת 2013 החליט לייצג את אלג'יריה. ב-26 במרץ 2013 הוא ערך את הופעת הבכורה שלו בנבחרת נגד בנין בה הוא גם הבקיע את שער הבכורה שלו. תאידר שותף במונדיאל 2014 והיה שותף להעפלה של הנבחרת לשמינית הגמר של הטורניר. מדיה וקבצים בנושא סאפיר תאידר בוויקישיתוף סאפיר תאידר, ברשת החברתית אינסטגרם סאפיר תאידר, באתר Transfermarkt סאפיר תאידר, באתר Soccerway סאפיר תאידר, באתר WorldFootball.net סאפיר תאידר, באתר National Football Teams סאפיר תאידר, באתר FootballDatabase.eu סאפיר תאידר, באתר ESPN Saphir Taïder transféré au club saoudien Al Ain FC
צ'וריומוב-גרסימנקו

השביט צ'וריומוב-גרסימנקו, ובשמו הרשמי 67P/צ'וריומוב-גרסימנקו (באנגלית: 67P/Churyumov–Gerasimenko, ברוסית: 67P/Чурюмова — Герасименко) הוא שביט בעל זמן הקפה של 6.44 שנים, זמן סיבוב עצמי של 12.4 שעות ונע מרחק של 135,000 קילומטר בשעה. בפעם האחרונה השביט הגיע לפריהליון שלו ב-13 באוגוסט 2015. ככל השביטים, גם שביט זה נקרא על שם המגלים שלו, קלים צ'וריומוב (באוקראינית: Клим Іванович Чурюмов) וסבטלנה גרסימנקו (Світлана Іванівна Герасименко) מברית המועצות שצפו בו לראשונה בשנת 1969. השביט צ'וריומוב-גרסימנקו הוא יעד המחקר של הגשושית רוזטה של סוכנות החלל האירופית, ששוגרה ב-2 במרץ 2004. רוזטה נכנסה למסלול הקפה סביב השביט ב-10 בספטמבר 2014. ב-12 בנובמבר 2014 הנחתת של רוזטה, פיליי, נחתה על פני השטח של השביט והייתה לגשושית הראשונה שנחתה על שביט. צ'וריומוב-גרסימנקו התגלה בשנת 1969 על ידי קלים צ'וריומוב מאוניברסיטת קייב וסבטלנה גרסימנקו ממכון אלמה-אטה לאסטרופיזיקה, ליד אלמטי, שהייתה אז בירת הרפובליקה הסובייטית הסוציאליסטית הקזחית. צ'וריומוב, ששהה אז במכון באלמה-אטה, בחן תמונה שנחשפה על ידי גרסימנקו ב-11 בספטמבר 1969, ומצא גוף שביטי, אך הניח שגוף זה היה השביט 32P/Comas Solà. לאחר שחזר למכון בקייב, בחן צ'וריומוב את לוחות הצילום יותר מקרוב. ב-22 באוקטובר, כחודש לאחר צילום התמונה, הוא גילה שהגוף השמימי לא יכול להיות 32P/Comas Solà, מכיוון שהיה בהפרש של 1.8 מעלות מהמיקום הצפוי. בדיקה נוספת הביאה תמונה עמומה של השביט 32P/Comas Solà במיקום הצפוי שלו, כך הוכח שהעצם הנוסף בתמונה היה בעצם שביט אחר. השביט הגיע לפריהליון הבא שלו, הנקודה בה הוא נמצא במרחק הקטן ביותר מן השמש, ב-13 באוגוסט 2015. מדצמבר 2014 עד ספטמבר 2015, אלונגציית השביט הייתה פחות מ-45 מעלות מהשמש. ב-10 בפברואר 2015, השביט הופיע 5 מעלות מהשמש והיה במרחק של 3.3 יחידות אסטרונומיות (490,000,000 ק"מ) מכדור הארץ. זמן קצר לאחר הפריהליון, בהירות השביט ירדה ל-11, והיה צורך בטלסקופ כדי לראותו. ערך מורחב – רוזטה (גשושית) השביט צ'וריומוב-גרסימנקו הוא יעד המחקר של הגשושית רוזטה של סוכנות החלל האירופית, ששוגרה ב-2 במרץ 2004 והייתה המשימה הראשונה שמטרתה להנחית גשושית על שביט. ב-10 בספטמבר 2014, נכנסה רוזטה למסלול הקפה סביב השביט, במרחק של בערך 30 ק"מ מגרעין השביט. ב-12 בנובמבר 2014 הנחתת של רוזטה, פיליי, נחתה על פני השטח של השביט. פיליי היא גשושית במשקל 100 ק"ג שנחתה על פני השטח של השביט עם כן נסע. אתר הנחיתה כונה בשם אגילקיה לכבוד האי אגילקיה שבמצרים שאליו הועברו המקדשים של האי פילה לאחר שבניית סכר אסואן הציפה את האי פיליי. הנחתת פיליי הופרדה מהגשושית רוזטה ב-08:35 שעון גריניץ' (UTC) ב-12 בנובמבר 2014. מאוחר יותר נחתה בהצלחה לאחר שקיפצה פעם אחת. צוות הבקרה של משימת רוזטה בדרמשטאדט, חגג נחיתה מוצלחת ב-16:03 UTC ב-12 בנובמבר 2014. השביט כפי שנראה על ידי הטלסקופ הגדול מאוד ב-11 באוגוסט 2014 השביט כפי שנראה מהגשושית רוזטה ב-22 באוגוסט 2014 השביט כפי שנראה מהגשושית רוזטה ב-14 בספטמבר 2014 השביט כפי שנראה מהגשושית רוזטה ב-30 באוקטובר 2014 גלריית מולטימדיה של השביט על ידי סוכנות החלל האירופית. סער הס, היסטוריה: רכב חלל נחת על שביט, באתר ynet, 12 בנובמבר 2014 ריכוז הידיעות אודות רוזטה, באתר "הידען" ריאיון עם פרופ' קלים צ'וריומוב, באתר "הידען" הסבר על ה"דודל" (שרבוט גוגל) שפרסמה גוגל לציון הנחיתה על השביט, באתר מנוע החיפוש "גוגל" (באנגלית)